turjo4nis/wikipedia-bn-dump-20250701 huggingface dataset:
হেলমান্দ সভ্যতা

হেলমান্দ সভ্যতা বর্তমান আফগানিস্তানের একটি সুপ্রাচীন সভ্যতা। আফগানিস্তানের হেলমান্দ প্রদেশের অন্তর্গত হেলমান্দ নদীকে কেন্দ্র করে এই সভ্যতা গড়ে উঠেছিল।

জন্ম 
হেলমান্দ নদী আফগানিস্তানে প্রবাহিত নদীগুলোর মধ্যেই অক্সাসের পরেই সর্ববৃহৎ বলে চিহ্নিত। হিন্দুকুশ পর্বতামালা থেকে উৎপন্ন হয়ে পর্বতমালার মধ্যবর্তী ‌উপত্যকার মাঝ দিয়ে প্রবাহিত হয়ে এই নদীটি একসময় পার্বত্যভূমি ত্যাগ করেছে। পার্বত্যভূমি ছেড়ে নিম্নভূমিতে নেমে আসার পর এটি পূর্বদিক থেকে বয়ে আসা আর্ঘান্দাব নদীর সাথে মিলিত হয়েছে। দুই নদীর এই সম্মিলিত প্রবাহ গার্মাসার মরুভূমির মধ্য দিয়ে প্রবাহিত হয়ে অবশেষে হামুন-ই -হেলমান্দ (বর্তমানে দক্ষিণ-পূর্ব ইরানের আফগান সীমান্তে অবস্থিত) নামক জলাভূমিতে তার পথচলার পরিসমাপ্তি টেনেছে। হেলমান্দ নদী বিধৌত হেলমান্দ প্রদেশ আফগানিস্তানের একেবারে দক্ষিণে অবস্থিত। আর এই নদীর উপত্যকা সে হিসেবে হিন্দুকুশ থেকে পামির মালভূমি হয়ে হেলমান্দের মধ্য দিয়ে ইরান পর্যন্ত বিস্তৃত। এই উপত্যকা অনুর্বর হলেও যেখানে ছোট ছোট খাল বা জলাধারের সৃষ্টি হয়েছে সেখানে চাষের উপযোগী বিশেষ পরিবেশের সৃষ্টি হয়েছে। খ্রিস্টপূর্ব ৪০০০ সনের আগেই এখানে প্রথম কৃষিকাজ শুরু হয়। এই উপত্যকায় গড়ে উঠা প্রাচীন জনবসতিগুলোর একটি বিবরণ এখানে দেয়া যেতে পারে:

 হেলমান্দের পার্শবর্তী কান্দাহার জেলায় অবস্থিত মান্ডিগাক, সঈদ কোয়ালা এবং দেহ মোরাসি-তে খ্রিস্টপূর্ব ৪র্থ সহস্রাব্দে অর্থাৎ প্রাচীন তাম্র প্রস্তর যুগে গ্রামীণ জনবসতি ছিল। বর্তমান পাকিস্তানের কোয়েতার নিকটে দাম্ব সাদাত নরামক স্থানেইএকই ধরনের কৃষিকাজ চলছিল। সে হিসেবে এখানে একধরনের সাংস্কৃতিক সংহতি বিরাজমান ছিল খ্রিস্টপূর্ব ৩২০০ - ২৬০০ সন পর্যন্ত। এই সবগুলো স্থানে একই ধরনের মৃৎশিল্পের উপস্থিতির প্রমাণ পাওয়া গেছে। উদাহরণস্বরুপ দাম্ব সাদাতের সিরামিক এবং কোয়েত্তা পণ্যসামগ্রীর নাম করা যায়।
 তুর্কমেনিস্তানের নামাজগা সংস্কৃতিতে খ্রিস্টপূর্ব ৩২০০-২৭০০ সনে এ ধরনের মৃৎশিল্পের উপস্থিতির প্রমাণ পাওয়া গেছে।
 সবচেয়ে উল্লেখযোগ্য শাহর-ই-সোকতা, কারণ এটিই হেলমান্দ সভ্যতার সবচেয়ে প্রভাবশালী নগরী ছিল। ইরানের হামুন-ই-হেলমান্দে অবস্থিত এই নগরীর ইতিহাসকে তিনটি পর্যায়ে ভাগ করা হয়:
 আদিম যুগ (খ্রিস্টপূর্ব ৩২০০-২৭০০)
 আদি-নগর যুগ (খ্রিস্টপূর্ব ২৭০০-২৫০০)
 আদি-রাষ্ট্র যুগ (খ্রিস্টপূর্ব ২৫০০-২২০০)
 প্রথম দুই যুগের সংস্কৃতির সাথে পূর্বের দুই অঞ্চলের সংস্কৃতির প্রচুর মিল পাওয়া যায় যদিও তৃতীয় যুগে এই মিল আর অবশিষ্ট থাকেনি। অন্যদিকে এই শহর থেকে ৪০০ কিলোমিটার দূরে অবস্থিত মান্ডিগাকের চতুর্থ ও পঞ্চম পর্বের সাথে এর প্রায় হুবহু মিল রয়েছে। উভয় শহরের বিস্তারই ছিল উল্লেখযোগ্য। এ থেকে বোঝা যায় প্রায় চার পাচ'শ কিলোমিটারের এই অঞ্চলে একটি সাংস্কৃতিক সংহতি ছিল যা থেকে জন্ম নেয় হেলমান্দ সভ্যতা। অর্থাৎ খ্রিস্টপূর্ব ২৬০০ সনের দিকে হেলমান্দ সংস্কৃতি একটি সভ্যতার স্তরে উন্নীত হয়েছিল। কারণ এই সময়েই বিভিন্ন অঞ্চে সংস্কৃতির সংহতি পরিলক্ষিত হয়েছে।

তথ্যসূত্র 

 ভারতবর্ষের মানুষের ইতিহাস ২ - সিন্ধু সভ্যতা [ও অন্যান্য তাম্রযুগের সংস্কৃতিসমূহ এবং ভাষার রূপ ইরাবর্তনের ইতিহাস খ্রিস্টপূর্ব ১৫৫ (ক্যা.) পর্যন্ত] - ইরফান হাবিব - ভাষান্তর, কাবেরী বসু; ন্যাশনাল বুক এজেন্সি প্রাইভেট লিমিটেড

সিন্ধু সভ্যতা
রিও দে লা প্লাতা

রিও দে লা প্লাতা (স্পেনীয়: Río de la Plata, অর্থে "রূপালী নদী"), উরুগুয়ে নদী ও পারানা নদীর সম্মিলিত হয় পুন্টো গোর্ডোতে, যা একটি ফানেল আকৃতির মোহনা। এটি দক্ষিণ আমেরিকার দক্ষিণ-পূর্ব তীরে অবস্থিত এবং উরুগুয়ে ও পারানার সংযোগস্থল থেকে আটলান্টিক মহাসাগর পর্যন্ত এর দৈর্ঘ্য প্রায় ২৯০ কিমি। 

নদীটি আর্জেন্টিনা ও উরুগুয়ের মধ্যে একটি প্রাকৃতিক সীমানার সৃষ্টি করেছে। নদীটির দক্ষিণ তীরে আর্জেন্টিনার রাজধানী বুয়েনোস আইরেস এবং উত্তর তীরে উরুগুয়ের রাজধানী মোন্তেবিদেও অবস্থিত।

তথ্যসূত্র 

আর্জেন্টিনার নদী
উরুগুয়ের নদী
আন্তঃসীমান্ত নদী
ওয়েন উইলান্স রিচার্ডসন

স্যার ওয়েন উইলান্স রিচার্ডসন (এপ্রিল ২৬, ১৮৭৯ - ফেব্রুয়ারি ১৫, ১৯৫৯) একজন বিখ্যাত ব্রিটিশ পদার্থবিজ্ঞানী। তিনি ১৯০৬ থেকে ১৯১৩ সাল পর্যন্ত প্রিন্সটন বিশ্ববিদ্যালয়ের অধ্যাপক ছিলেন। উত্তপ্ত ধাতু থেকে ইলেক্ট্রন নিঃসরণের ওপর গবেষণা পরিচালনার জন্য তিনি ১৯২৮ সালে পদার্থবিজ্ঞানে নোবেল পুরস্কার লাভ করেন। তার এই গবেষণা থার্মিয়নিক ঘটনা নামে পরিচিত যা তাকে খ্যাতি এনে দিয়েছে। এছাড়া তার নামে নামাঙ্কিত একটি তত্ত্ব আবিষ্কার যা থার্মিয়নিক নিঃসরণ নামে পরিচিত।

তিনি ইংল্যান্ডের ইয়র্কশায়ারের অন্তর্গত ডিউসবারিতে জন্মগ্রহণ করেন। তার বাবা এং মা'র নাম যথাক্রমে জোসুয়া হেনরি এবং শার্লোট মারিয়া রিচার্ডসন। তিনি ব্যাটলি গ্রামার স্কুলে প্রাথমিক অধ্যয়ন শেষে কেমব্রিজ বিশ্ববিদ্যালয়ের ট্রিনিটি কলেজে ভর্তি হন। এই ট্রিনিটি কলেজ থেকেই তিনি ১৯০০ সালে তিনি প্রাকৃতিক বিজ্ঞানে প্রথম শ্রেণীতে অনার্স পরীক্ষায় উত্তীর্ণ হন। ১৯১৪ সালে রিচার্ডসন কিংস কলেজ লন্ডন-এ পদার্থবিজ্ঞানের অধ্যাপক নিযুক্ত হন। এই কলেজে তিনি গবেষণা বিভাগের পরিচালক হিসেবে দায়িত্ব পালন শেষে ১৯৪৪ সালে অবসর গ্রহণ করেন। থারমিয়নিক্‌স ছিল তার গবেষণার মূল বিষয়। তার এই গবেষণা ছিল ভ্যাকুয়াম টিউবের ভিত্তি। এছাড়াও তিনি আলোক-তড়িৎ ক্রিয়া, gyromagnetic effect, রাসায়নিক বিক্রিয়ার মাধ্যমে ইলেকট্রনের নিঃসরণ, মৃদু এক্স রশ্মি এবং হাইড্রোজেনের বর্ণালি বিষয়ে বিষয়ে গবেষণা করেছিলেন।

রিচার্ডসনের চাচাতো ভাই ছিলেন রিচার্ড ডেভিসন। ডেভিসনের বাবা ক্লিনটন জোসেফ ডেভিসন ছিলেন আরেক পদার্থবিজ্ঞানী যিনি নোবেল পুরস্কার লাভ করেছেন।

সম্মাননা 
 রয়েল সোসাইটির ফেলো মনোনীত হওয়া।
 হিউস মেডেল; ১৯২০ সালে রয়েল সোসাইটি কর্তৃক। থারমিয়নিকবিদ্যার উপর গবেষণার জন্যই তাকে এই মেডেল দেয়া হয়।
 নাইট উপাধি। ১৯৩৯ সালে।
 পদার্থবিজ্ঞানে নোবেল পুরস্কার, ১৯২৮ সালে।

তথ্যসূত্র

বহিঃসংযোগ 
 A biography by the Nobel Foundation 
 Owen Richardson's Nobel lecture on thermionics, December 12, 1929

১৮৭৯-এ জন্ম
১৯৫৯-এ মৃত্যু
নোবেল বিজয়ী পদার্থবিজ্ঞানী
ইংরেজ নোবেল বিজয়ী
ইংরেজ পদার্থবিজ্ঞানী
কিংস কলেজ লন্ডনের শিক্ষক
ইউনিভার্সিটি কলেজ লন্ডনের প্রাক্তন শিক্ষার্থী
২০শ শতাব্দীর ব্রিটিশ পদার্থবিজ্ঞানী
ট্রিনিটি কলেজ, কেমব্রিজের প্রাক্তন শিক্ষার্থী
ব্রিটিশ নোবেল বিজয়ী
রয়েল সোসাইটির সভ্য
নাইটস ব্যাচেলর
প্রিন্সটন বিশ্ববিদ্যালয়ের শিক্ষক
রয়েল পদক বিজয়ী
তাত্ত্বিক পদার্থবিজ্ঞানী
মার্কিন ফিলোসফিক্যাল সোসাইটির সদস্য
ক্লিনটন জোসেফ ডেভিসন

ক্লিনটন জোসেফ ডেভিসন (জন্ম: অক্টোবর ২২, ১৮৮১ - মৃত্যু: ফেব্রুয়ারি ১, ১৯৫৮) একজন মার্কিন পদার্থবিজ্ঞানী। ১৯২৭ সালে বেল ল্যাব্‌স-এ কর্মরত থাকা অবস্থায় তিনি দ্য ব্রোয়ি প্রকল্প নিশ্চিত বলে প্রমাণ করেন। ইলেকট্রন অপবর্তন আবিষ্কারের মাধ্যমে তিনি নিশ্চিত করেছিলেন যে, সকল পদার্থেরই একটি তরঙ্গ ধর্ম রয়েছে। তার এই আবিষ্কারের জন্য তিনি ১৯৩৭ সালে অপর বিজ্ঞানী জর্জ প্যাগেট থমসন-এর সাথে যৌথভাবে পদার্থবিজ্ঞানে নোবেল পুরস্কার লাভ করেন। তার ছেলে রিচার্ড ডেভিসন আরেক বিখ্যাত মার্কিন পদার্থবিজ্ঞানী। তার ভাতিজা ওয়েন উইলিয়ান্‌স রিচার্ডসন নোবেল বিজয়ী পদার্থবিজ্ঞানী।

জন্ম ও শিক্ষাজীবন

কর্মজীবন

পুরস্কার ও সম্মাননা 
 নোবেল পুরস্কার, (১৯৩৭)

তথ্যসূত্র

বহিঃসংযোগ 
 Nobel biography 

১৮৮১-এ জন্ম
১৯৫৮-এ মৃত্যু
নোবেল বিজয়ী পদার্থবিজ্ঞানী
বেল ল্যাব্‌স-এর বিজ্ঞানী
মার্কিন পদার্থবিজ্ঞানী
কার্নেগী মেলন বিশ্ববিদ্যালয়ের শিক্ষক
প্রিন্সটন বিশ্ববিদ্যালয়ের প্রাক্তন শিক্ষার্থী
শিকাগো বিশ্ববিদ্যালয়ের প্রাক্তন শিক্ষার্থী
এলিয়ট ক্রেসন পদক বিজয়ী
পদার্থবিজ্ঞানে কমস্টক প্রাইজ বিজয়ী
২০শ শতাব্দীর মার্কিন পদার্থবিজ্ঞানী
পরীক্ষণমূলক পদার্থবিজ্ঞানী
মার্কিন নোবেল বিজয়ী
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
আমেরিকান ফিজিক্যাল সোসাইটির বিশিষ্ট সভ্য
লুই দ্য ব্রোয়ি

লুই ভিক্তর পিয়ের রেমোঁ দ্য ব্রোয়ি () (আগস্ট ১৫, ১৮৯২ – মার্চ ১৯, ১৯৮৭), নোবেল পুরস্কার বিজয়ী ফরাসি পদার্থবিজ্ঞানী। তিনি প্রথম পদার্থের তরঙ্গধর্মের ধারণা দেন এবং এই ধারণার মাধ্যমে নীলস‌ বোরের কোয়ান্টাম তত্ত্বের নিয়মগুলোর ব্যাখ্যা দেবার চেষ্টা করেন।

প্রধান প্রকাশনাসমূহ 

 র‍্যশের্শ স্যুর লা তেওরি দে কোয়ান্তা (Recherches sur la théorie des quanta; "কোয়ান্টাম তত্ত্বের উপরে গবেষণাসমূহ"), অভিসন্দর্ভ, প্যারিস, ১৯২৪
 ওঁদ এ মুভমঁ (Ondes et mouvements; "তরঙ্গ ও গতি") প্যারিস: গোতিয়ে-ভিলার, ১৯২৬
 রাপর ও কোঁসেই দ্য ফিজিক সোলভে (Rapport au 5e Conseil de Physique Solvay.; "৫ম সোল্ভে পদার্থবিজ্ঞান সমিতির প্রতিবেদন") ব্রাসেলস, ১৯২৭
 লা মেকানিক ওঁদ্যুলাতোয়ার (La mécanique ondulatoire; "তরঙ্গ বলবিজ্ঞান") প্যারিস: গোতিয়ে-ভিলার, 1928.
 মাতিয়ের এ ল্যুমিয়ের (Matière et lumière; "পদার্থ ও আলো") প্যারিস: আলবাঁ মিশেল, ১৯৩৭
 উ্যন তঁতাতিভ দাঁতেরপ্রেতাসিওঁ কোজাল এ নোঁ-লিনেয়্যার দ্য লা মেকানিক ওঁদ্যুলাতোয়ার: লা তেওরি দ্য লা দুব্‌ল সোল্যুসিওঁ (Une tentative d'interprétation causale et non linéaire de la mécanique ondulatoire: la théorie de la double solution.; "তরঙ্গ বলবিজ্ঞানের কার্যকারণভিত্তিক ও অ-রৈখিক ব্যাখার একটি প্রচেষ্টা: দ্বৈত সমাধান তত্ত্ব") প্যারিস: গোতিয়ে-ভিলার, ১৯৫৬.
 স্যুর লে সঁতিয়ে দ্য লা সিয়ঁস (Sur les sentiers de la science; "বিজ্ঞানের পথে পথে") 
 আঁত্রোদ্যুকসিওঁ আ লা নুভেল তেওরি দে পার্তিক্যুল দ্য ম্যসিও জঁ-পিয়ের ভিজিয়ে এ দ্য সে কোলাবোরাতর (Introduction à la nouvelle théorie des particules de M. Jean-Pierre Vigier et de ses collaborateurs.; "জঁ-পিয়ের ভিজিয়ে ও তাঁর সহযোগীদের নতুন কণাতত্ত্বের ভূমিকা") প্যারিস: গোতিয়ে-ভিলার, ১৯৬১। প্যারিস: আলবাঁ মিশেল, ১৯৬০
 এত্যুদ ক্রিতিক দে বাজ দ্য লাঁতেরপ্রেতাসিওঁ আকত্যুয়েল দ্য লা মেকানিক ওঁদ্যুলাতোয়ার (Étude critique des bases de l'interprétation actuelle de la mécanique ondulatoire.; "তরঙ্গ বলবিজ্ঞানের বর্তমান ব্যাখ্যার ভিত্তিসমূহের সমালোচনামূলক গবেষণা") প্যারিস: গোতিয়ে-ভিলার, ১৯৬৩
 সের্তিত্যুদ এ আঁসের্তিত্যুদ দ্য লা সিয়ঁস (Certitudes et incertitudes de la science; "বিজ্ঞানের নিশ্চয়তা ও অনিশ্চয়তা") প্যারিস: আলবাঁ মিশেল, ১৯৬৬

পাদটীকা

বহিঃসংযোগ 
 "Les Immortels: Louis de BROGLIE" (Académie française, in French)
 "Louis de Broglie – Biography " (Nobel Foundation)
 Louis de Broglie and Schrodinger's Cat
 
 Paul Theroff (2005) An Online Gotha: Broglie Genealogy

১৮৯২-এ জন্ম
১৯৮৭-এ মৃত্যু
ফরাসি পদার্থবিজ্ঞানী
নোবেল বিজয়ী পদার্থবিজ্ঞানী
মাক্স প্লাংক পদক বিজয়ী
রয়েল সোসাইটির বিদেশি সদস্য
ফরাসি নোবেল বিজয়ী
মার্কিন ফিলোসফিক্যাল সোসাইটির সদস্য
ফরাসি বিজ্ঞান একাডেমির সদস্য
রয়েল সুয়েডীয় বিজ্ঞান অ্যাকাডেমির সদস্য
কোয়ান্টাম পদার্থবিজ্ঞানী
তাত্ত্বিক পদার্থবিজ্ঞানী
প্যারিস বিশ্ববিদ্যালয়ের প্রাক্তন শিক্ষার্থী
ওয়ার্নার কার্ল হাইজেনবার্গ

ওয়ার্নার কার্ল হাইজেনবার্গ () (৫ই ডিসেম্বর, ১৯০১ - ১লা ফেব্রুয়ারি, ১৯৭৬) ছিলেন একজন জার্মান তাত্ত্বিক পদার্থবিদ এবং কোয়ান্টাম বলবিদ্যার অন‍্যতম উদ্ভাবক। ১৯২৫ সালে ম্যাক্স বর্ন ও পাসকুয়াল জর্ডানের সাথে মিলে হাইজেনবার্গ কোয়ান্টাম বলবিদ্যার ম্যাট্রিক্স ভিত্তিক ব্যাখ্যা প্রদান করেন। তিনি অনিশ্চয়তা নীতির জন্য বিখ্যাত, যা ১৯২৭ সালে প্রকাশিত হয়। কোয়ান্টাম বলবিদ্যার আবিষ্কারক হিসাবে এবং এর ব্যবহারিক প্রয়োগ হিসাবে হাইড্রোজেনের বহুরূপতা আবিষ্কারে অবদান রাখার জন্য হাইজেনবার্গকে ১৯৩২ সালে পদার্থবিদ্যায় নোবেল পুরস্কার দেয়া হয়।

জলবিদ‍্যূতের উত্তাল প্রবাহ, পারমাণবিক নিউক্লিয়াস, ফেরোম্যাগনেটিজম, কসমিক রে, এবং আণবিক কণা নিয়ে তাঁর কাজ অনস্বীকার্য। দ্বিতীয়য় বিশ্বযুদ্ধের সময় তিনি নাৎসি জার্মান পারমাণবিক অস্ত্র প্রকল্পের প্রধান বিজ্ঞানী ছিলেন।

দ্বিতীয় বিশ্বযুদ্ধের পর তিনি কেইসার উইলহেল্ম ইন্সটিটিউট ফর ফিসিক্স - এর ডিরেক্টর হিসেবে নিযুক্ত হন, যে সংস্থা পরবর্তীকালে ম‍্যাক্স প্ল‍্যাঙ্ক ইন্সটিটিউট ফর ফিসিক্স নামে পরিচিত হয়।

পরবর্তীকালে (১৯৬০-১৯৭০) তিনি ম‍্যাক্স প্ল‍্যাঙ্ক ইন্সটিটিউট ফর ফিসিক্স্ অ‍্যান্ড অ্যাস্ট্রোফিজিক্স এর ডিরেক্টর হন।

হাইজেনবার্গ্গ জার্মান রিসার্চ কাউন্সিলের সভাপতি ছিলেন, পারমাণবিক পদার্থবিজ্ঞান কমিশনের চেয়ারম্যান, পারমাণবিক পদার্থবিজ্ঞান বিভাগের চেয়ারম্যান এবং আলেকজান্ডার ভন হ্যাম্বোল্ট ফাউন্ডেশনের সভাপতি ছিলেন। ~~~ উচ্ছ্বাস বসু

প্রাথমিক জীবন 
হাইজেনবার্গের জন্ম জার্মানিতে। তিনি মিউনিখ বিশ্ববিদ্যালয়ে আর্নল্ড সামারফেল্ড ও ভিলহেল্ম ভিনের কাছে পদার্থবিজ্ঞান অধ্যয়ন করেন। এরপর তিনি গ্যোটিঙেন বিশ্ববিদ্যালয়ে ডাভিড হিলবের্ট ও ম্যাক্স বর্নের তত্ত্বাবধানে পড়াশোনা করেন।

কোয়ান্টাম পদার্থবিজ্ঞান 
১৯২৪ সালে নিল্‌স বোরের সাথে তিনি কোয়ান্টাম বলবিজ্ঞানের উপর কাজ শুরু করেন, যা শেষ হয় ১৯২৬ সালে দুর্বোধ্য "মেট্রিক্স বলবিজ্ঞান"-এর প্রতিষ্ঠার মাধ্যমে। পরবর্তীতে বিশেষত পল ডিরাক, ভোল্‌ফগাং পাউলি, প্রমুখের প্রচেষ্টায় কোয়ান্টাম বলবিজ্ঞানের স্পষ্টতর ব্যাখ্যা প্রতিষ্ঠিত হয়, যদিও তাত্ত্বিকভাবে নতুন এই বলবিজ্ঞান হাইজেনবের্গের মেট্রিক্স উপায়ের সমার্থক। অবশ্য হাইজেনবার্গ তার নিজস্ব তাত্ত্বিক কাঠামোর মধ্যেই অনিশ্চয়তা সূত্রটি প্রমাণ করেন।

পুরস্কার 
কোয়ান্টাম বলবিজ্ঞানে অবদানের জন্য ১৯৩২ সালে হাইজেনবের্গ পদার্থবিজ্ঞানে নোবেল পুরস্কার লাভ করেন।

তথ্যসূত্র 

১৯০১-এ জন্ম
১৯৭৬-এ মৃত্যু
জার্মান পদার্থবিজ্ঞানী
নোবেল বিজয়ী পদার্থবিজ্ঞানী
হামবোল্ড বিশ্ববিদ্যালয়ের শিক্ষক
মাক্স প্লাংক পদক বিজয়ী
প্রবাহী গতিবিজ্ঞানী
রয়েল সোসাইটির বিদেশি সদস্য
জার্মান লুথারান
জার্মান নোবেল বিজয়ী
রয়্যাল নেদারল্যান্ডস কলা ও বিজ্ঞান একাডেমির সদস্য
বিজ্ঞানের দার্শনিক
কোয়ান্টাম পদার্থবিজ্ঞানী
তাত্ত্বিক পদার্থবিজ্ঞানী
মাতেউচি পদক বিজয়ী
মার্কিন ফিলোসফিক্যাল সোসাইটির সদস্য
মিউনিখ লুডভিগ ম্যাক্সিমিলিয়ান বিশ্ববিদ্যালয়ের প্রাক্তন শিক্ষার্থী
নির্মিত ভাষা

নির্মিত ভাষা () এমন ধরনের ভাষাকে নির্দেশ করে যার ধ্বনিতত্ত্ব, ব্যাকরণ এবং শব্দভাণ্ডার সংস্কৃতির অংশ হিসেবে প্রাকৃতিকভাবে বিবর্তিত হয়ে সৃষ্টি হওয়ার পরিবর্তে কোন ব্যক্তি বা গোষ্ঠী কর্তৃক নির্মিত হয়েছে। এ ধরনের নির্মিত ভাষা তৈরির অনেকগুলো কারণ থাকতে পারে: মানব যোগাযোগ সহজ করার জন্য, কোন গল্প বা সাহিত্যে সম্পূর্ণ নতুন কোন বিশ্বের উপস্থাপনার জন্য, ভাষাতাত্ত্বিক পরীক্ষণ, কারও নিছক নৈসর্গিক সাধ মেটানোর জন্য বা কেবল ভাষাগত খেলা বিনির্মাণের তাগিদে।

এক ধরনের নির্মিত ভাষা হচ্ছে আন্তর্জাতিক সহায়ক ভাষা যাকে অনেকেই পরিকল্পিত ভাষা হিসেবে আখ্যায়িত করে থাকেন। কৃত্রিম ভাষা না বলে পরিকল্পিত বলাকে অনেকেই অধিক যুক্তিসঙ্গত মনে করেন। সহায়ক ভাষায় যারা কথা বলে থাকেন তাদের মধ্যে কয়েকজন মাত্র তাদের এই ভাষাকে কৃত্রিম বলে থাকে কারণ হয়তোবা তাদের সহায়ক ভাষাটি এসপেরান্তো বা ইডোর মত অত সমৃদ্ধ নয়। কিন্তু এসপেরান্তো এবং ইডো ভাষায় যারা কথা বলেন তাদের কেউই এই সহায়ক ভাষা দুটিকে কৃত্রিম বলতে রাজি নন। কারণ তারা স্বীকার করেন না যে এই সহায়ক ভাষায় অন্যের সাথে যোগাযোগ করার মধ্যে একটু অপ্রাকৃতিক ব্যাপার রয়েছে।

পরিকল্পিত ভাষা নামক এই শব্দের ব্যবহার আরেকটি সমস্যার সমাধান করে দিয়েছে। সহায়ক ভাষার বেশ কিছু শব্দ রয়েছে যারা শাব্দিক অর্থে নির্মিত হিসেবে চিহ্নিত হতে পারেনা কিন্তু পরিকল্পিত হিসেবে অনায়াসেই আখ্যায়িত হতে পারে।

বহিঃসংযোগ 

নির্মিত ভাষা
ভাষাবিজ্ঞান
ভাষা
অতিপারমাণবিক কণা

অতিপারমাণবিক কণিকা বা অতিপারমাণবিক কণা (ইংরেজি: subatomic particle), কণা পদার্থবিজ্ঞানের ভাষায়, পরমাণুর চেয়েও ক্ষুদ্রতর কণিকাকে বলা হয়। কণা পদার্থবিজ্ঞানের প্রমিত মডেল অনুসারে, কোনো অতিপারমাণবিক কণিকা মৌলিক কণিকা হতে পারে আবার কোনো কণা যৌগিক কণিকাও হতে পারে। কম্পোজিট কণা একাধিক কোয়ার্ক দিয়ে গঠিত। যেমন: ইলেকট্রন, ফোটন এবং মিউওন হলো একক মৌলিক কণিকা যাদেরকে অতিপারমাণবিক কণিকারূপে গণ্য করা হয়। পক্ষান্তরে প্রোটন, নিউট্রন এবং মেসন হলো একাধিক কোয়ার্কের সমন্বয়ে গঠিত অতিপারমাণবিক কণিকা যেখানে এই কোয়ার্ক এক প্রকার মৌলিক কণিকা। অর্থাৎ অতিপারমাণবিক কণিকা হলো এমন ধরনের মৌলিক বা যৌগিক কণিকা যা পরমাণুর চেয়ে ক্ষুদ্র। কণা পদার্থবিজ্ঞান এবং নিউক্লীয় পদার্থবিজ্ঞানে এসব কণিকা নিয়ে এবং এরা কীভাবে পরস্পরের ওপর ক্রিয়া করে তা নিয়ে আলোচনা করা হয়।

গবেষণায় দেখা যায় যে, আলো একইসাথে তরঙ্গের ধর্ম এবং পাশাপাশি কণার ধর্ম (ফোটন কণা) প্রদর্শন করে। যা থেকে পরবর্তীতে তরঙ্গ-কণা দ্বৈততার ধারণা পাওয়া যায়। তরঙ্গ-কণা দ্বৈততায় উল্লেখ করা হয়েছে যে, কোয়ান্টাম-স্কেলের কণাগুলো একইসাথে কণা এবং তরঙ্গ উভয়ের মতনই আচরণ করে। এজন্য এদের কখনো কখনো ওয়েভিকেল (wavicles) বলা হয়।

অন্যদিকে, বিজ্ঞানী হাইজেনবার্গের অনিশ্চয়তা নীতির (ইংরেজি: uncertainty principle) অনুসারে, যেহেতু ওয়েভিকেলের কণা ও তরঙ্গ উভয় ধর্মই রয়েছে তাই এর অবস্থান এবং কৌণিক ভরবেগের মান একইসাথে নির্ভুলভাবে নির্ণয় করা সম্ভব না। তরঙ্গ-কণা দ্বৈততা শুধু ফোটন কণার জন্যই না, বরং অন্যান্য ভারী কণার ক্ষেত্রেও সত্য প্রমাণিত হয়েছে।

তথ্যসূত্র

বহিঃসংযোগ 
 particleadventure.org: The Standard Model 
 particleadventure.org: Particle chart
 University of California: Particle Data Group
 Annotated Physics Encyclopedia: Quantum Field Theory
 Jose Galvez: Chapter 1 Electrodynamics (pdf)
 Subatomic Particles: from Electrons to Quarks

 
কোয়ান্টাম বলবিজ্ঞান
নিউক্লীয় পদার্থবিজ্ঞান
কণা পদার্থবিজ্ঞান
পল ডির‍্যাক

পল এড্রিয়েন মরিস ডির‍্যাক, ওএম, এফআরএস (আইপিএ: [dɪ'ræk] পল্‌ ডির‍্যাক্‌) (আগস্ট ৮, ১৯০২ – অক্টোবর ২০, ১৯৮৪) ছিলেন নোবেল পুরস্কার বিজয়ী একজন ব্রিটিশ তত্ত্বীয় পদার্থবিজ্ঞানী যিনি কোয়ান্টাম তড়িৎগতিবিজ্ঞানের এবং কোয়ান্টাম পদার্থবিজ্ঞানের প্রতিষ্ঠাতাদের একজন। তিনি ১৯৩২ থেকে ১৯৬৯ সাল পর্যন্ত দীর্ঘ ৩৭ বছর যুক্তরাজ্যের কেমব্রিজ বিশ্ববিদ্যালয়ের গণিতশাস্ত্রের লুকাশিয় অধ্যাপকের পদে আসীন ছিলেন। তার গুরুত্বপূর্ণ বিভিন্ন আবিষ্কারের একটি হলো ডিরাক সমীকরণ। এই সমীকরণটি ফার্মিয়নদের আচরণকেই শুধু ব্যাখ্যা করে না, এর সাহায্যেই ডির‍্যাক সর্বপ্রথম প্রতিপদার্থের অস্তিত্ব সম্পর্কে ভবিষ্যদ্বাণী করেন। ডির‍্যাক ১৯৩৩ সালে এর্ভিন শ্র্যোডিঙারের সাথে যৌথভাবে পারমাণবিক তত্ত্বের অভিনব এবং ফলপ্রসূ প্রকরণ আবিষ্কারের জন্য পদার্থবিজ্ঞানে নোবেল পুরস্কার অর্জন করেন।

শিক্ষাজীবন 
ডির‍্যাক ১৯২৩ সালে ব্রিস্টল বিশ্ববিদ্যালয় থেকে গণিতে সম্মানসহ প্রথম শ্রেণীতে কলাবিদ্যায় স্নাতক উপাধি (ব্যাচেলর অব আর্টস ডিগ্রি) অর্জন করেন। ১৯২৬ সালে তিনি কেমব্রিজ বিশ্ববিদ্যালয় থেকে স্যার রালফ হাওয়ার্ড ফাওলারের অধীনে ডক্টরেট উপাধি অর্জন করেন।

কর্মজীবন 
পল ডির‍্যাক জীবনের শেষ ১৪ বছর ফ্লোরিডা স্টেট ইউনিভার্সিটিতে অধ্যাপনা করেন।

সম্মাননা ও পুরস্কার 
 পদার্থবিজ্ঞানে নোবেল পুরস্কার, ১৯৩৩
 রয়েল মেডেল, রয়েল সোসাইটি, ১৯৩৯
 কোপলে মেডেল, ১৯৫২
 ম্যাক্স প্ল্যাঙ্ক মেডেল, ১৯৫২
তার মৃত্যুর অব্যবহিত পরে যুক্তরাজ্যের ইনস্টিটিউট অব ফিজিক্স তার স্মরণে ডির‍্যাক পদক প্রবর্তন করে। ইতালির দ্য আব্দুস সালাম ইন্টারন্যাশনাল সেন্টার ফর থিওরেটিক্যাল ফিজিক্স তার স্মরণে ডির‍্যাক পুরস্কার প্রবর্তন করে।

সদস্য 
ডির‍্যাক ১৯৩০ সালে রয়েল সোসাইটির বিশেষ সভ্য (ফেলো) নির্বাচিত হন। ১৯৪৮ সালে তিনি আমেরিকান ফিজিক্যাল সোসাইটির ফেলো নির্বাচিত হন। ১৯৭১ সালে যুক্তরাজ্যের ইনস্টিটিউট অব ফিজিক্সের ফেলো নির্বাচিত হন।

তথ্যসূত্র

বহিঃসংযোগ 

 Free online access to Dirac's classic 1920s papers from Royal Society's Proceedings A
 Annotated bibliography for Paul Dirac from the Alsos Digital Library for Nuclear Issues
 The Paul Dirac Collection at Florida State University 
 Letters from Dirac (1932–36) and other papers 
 Oral History interview transcript with Dirac 1 April 1962, 6, 7, 10, & 14 May 1963, American Institute of Physics, Niels Bohr Library and Archives 
 
 

নোবেল বিজয়ী পদার্থবিজ্ঞানী
ব্রিটিশ পদার্থবিজ্ঞানী
১৯০২-এ জন্ম
১৯৮৪-এ মৃত্যু
কেমব্রিজ বিশ্ববিদ্যালয়ের প্রাক্তন শিক্ষার্থী
মাক্স প্লাংক পদক বিজয়ী
কপলি পদক বিজয়ী
মার্কিন যুক্তরাষ্ট্রে ইংরেজ অভিবাসী
ইংরেজ অজ্ঞেয়বাদী
ইংরেজ নোবেল বিজয়ী
২০শ শতাব্দীর ব্রিটিশ গণিতবিদ
২০শ শতাব্দীর ব্রিটিশ পদার্থবিজ্ঞানী
ব্রিস্টল বিশ্ববিদ্যালয়ের প্রাক্তন শিক্ষার্থী
ব্রিটিশ নোবেল বিজয়ী
রয়েল সোসাইটির সভ্য
গাণিতিক পদার্থবিজ্ঞানী
মার্কিন ফিলোসফিক্যাল সোসাইটির সদস্য
কোয়ান্টাম পদার্থবিজ্ঞানী
রয়েল পদক বিজয়ী
তাত্ত্বিক পদার্থবিজ্ঞানী
এরভিন শ্রোডিঙার

এর্ভিন শ্র্যোডিঙার (জার্মান Erwin Schrödinger এয়াভিন্‌ শ্র্যোডিঙা, আগস্ট ১২, ১৮৮৭ – জানুয়ারি ৪, ১৯৬১) একজন নোবেল পুরস্কার বিজয়ী অস্ট্রীয় পদার্থবিদ। শ্রোডিঙ্গার ১৯৩৩ সালে পল ডির‍াকের সাথে যৌথভাবে পারমাণবিক তত্ত্বের অভিনব এবং ফলপ্রসূ প্রকরণ আবিষ্কারের জন্য পদার্থবিজ্ঞানে নোবেল পুরস্কার অর্জন করেন।

তথ্যসূত্র

বহিঃসংযোগ 

অস্ট্রীয় পদার্থবিজ্ঞানী
নোবেল বিজয়ী পদার্থবিজ্ঞানী
১৮৮৭-এ জন্ম
১৯৬১-এ মৃত্যু
হামবোল্ড বিশ্ববিদ্যালয়ের শিক্ষক
মাক্স প্লাংক পদক বিজয়ী
ইউএসএসআর-এর বিজ্ঞান একাডেমির সম্মানিত সদস্য
২০শ শতাব্দীর নাস্তিক
অস্ট্রীয় নোবেল বিজয়ী
আমেরিকান ফিজিক্যাল সোসাইটির বিশিষ্ট সভ্য
রয়েল সোসাইটির বিদেশি সদস্য
আয়ারল্যান্ডীয় পদার্থবিজ্ঞানী
গাণিতিক পদার্থবিজ্ঞানী
আলোক পদার্থবিজ্ঞানী
বিজ্ঞানের দার্শনিক
কোয়ান্টাম পদার্থবিজ্ঞানী
তাত্ত্বিক পদার্থবিজ্ঞানী
মাতেউচি পদক বিজয়ী
আবখাজিয়ার ধর্মবিশ্বাস

আবখাজিয়া জর্জিয়ার একটি স্বায়ত্বশাসিত অঞ্চল। এর প্রায় ৭৫% অধিবাসী অর্থডক্স খ্রিস্টান এবং প্রায় ১০% সুন্নি মুসলমান। জাতিগতভাবে আর্মেনীয় অধিবাসীরা আর্মেনীয় গির্জার অনুসারী। এছাড়া স্বল্পসংখ্যক ইহুদীরও বাস আছে এখানে। তবে আবখাজিয়ার বেশির ভাগ জনগণই ধর্মীয় আচার অনুষ্ঠানে অংশ নেন না। জর্জিয়া ও আবখাজিয়ার সংবিধান অনুসারে সকল ধর্মমতের মানুষের আইনের চোখে সমান অধিকার আছে।

তথ্যসূত্র 

ইউরোপের ধর্মবিশ্বাস
ভিক্টর ফ্রান্সিস হেস

ভিক্টর ফ্রান্সিস হেস (জুন ২৪, ১৮৮৩ – ডিসেম্বর ১৭, ১৯৬৪) একজন অস্ট্রীয়-মার্কিন পদার্থবিজ্ঞানী। অস্ট্রিয়াতে গ্রাৎস এবং ইন্স‌ব্রুক বিশ্ববিদ্যালয়ে অধ্যাপনা করার পর ১৯৩৮ সালে তিনি মার্কিন যুক্তরাষ্ট্রে চলে যান। মূলত নাৎসি বাহিনীর অত্যাচার থেকে বাঁচতেই তিনি পালিয়ে গিয়েছিলেন, কারণ তার স্ত্রী ছিলেন ইহুদি। যুক্তরাষ্ট্রে গেলে তাকে ফর্ডহাম বিশ্ববিদ্যালয়ে অধ্যাপনায় নিযুক্ত করা হয়। কিছুকাল পর তিনি একজন স্বাভাবিক মার্কিন নাগরিকের মর্যাদা লাভ করেন। বেলুনের মাধ্যমে বহনযোগ্য বিভিন্ন যন্ত্রের মাধ্যমে হেস এবং তার সহকর্মীরা প্রমাণ করেছিলেন, যে বিকিরণ পরিবেশকে আয়নিত করে তার উৎস হল মহাজাগতিক। মহাজাগতিক রশ্মি আবিষ্কারের জন্য তিনি ১৯৩৬ সালে অপর বিজ্ঞানী কার্ল ডেভিড অ্যান্ডারসনের সাথে যৌথভাবে পদার্থবিজ্ঞানে নোবেল পুরস্কার লাভ করেন।

তথ্যসূত্র

বহিঃসংযোগ 
 Biography and Nobel lecture (nobelprize.org)

১৮৮৩-এ জন্ম
১৯৬৪-এ মৃত্যু
নোবেল বিজয়ী পদার্থবিজ্ঞানী
মার্কিন পদার্থবিজ্ঞানী
অস্ট্রীয় পদার্থবিজ্ঞানী
অস্ট্রীয় নোবেল বিজয়ী
২০শ শতাব্দীর মার্কিন পদার্থবিজ্ঞানী
মার্কিন নোবেল বিজয়ী
পরীক্ষণমূলক পদার্থবিজ্ঞানী
কার্ল ডেভিড অ্যান্ডারসন

কার্ল ডেভিড অ্যান্ডারসন (সেপ্টেম্বর ৩, ১৯০৫ - জানুয়ারি ১১, ১৯৯১) ছিলেন একজন মার্কিন পরীক্ষণমূলক পদার্থবিজ্ঞানী। পজিট্রন আবিষ্কারের জন্য তিনি সবচেয়ে বিখ্যাত হয়ে আছেন। এই আবিষ্কারের জন্য তিনি ১৯৩৬ সালে বিজ্ঞানী ভিক্টর ফ্রান্ৎস হেস-এর সাথে যৌথভাবে পদার্থবিজ্ঞানে নোবেল পুরস্কার লাভ করেছিলেন।

জীবনী 
অ্যান্ডারসন মার্কিন যুক্তরাষ্ট্রের নিউ ইয়র্ক সিটিতে এক সুয়েডীয় অভিবাসী পরিবারে জন্মগ্রহণ করেন। ১৯২৭ সালে ক্যালটেক থেকে পদার্থবিজ্ঞান এবং প্রকৌশল বিষয়ে ব্যাচেলর অফ সাইন্স ডিগ্রী অর্জন করেন; একই প্রতিষ্ঠান থেকে ১৯৩০ সালে ডক্টর অফ ফিলোসফি সম্পন্ন করেন। রবার্ট এ মিলিকান-এর সাথে যৌথভাবে তিনি মহাজাগতিক রশ্মি নিয়ে গবেষণা শুরু করেন। গবেষণাকালে তার ব্যবহৃত মেঘ চেম্বারের ছবিগুলোতে তিনি কিছু অপ্রত্যাশিত কণার উপস্থিতির প্রমাণ পান। তিনি ব্যাখ্যা করেন যে, এই কণাগুলো ইলেকট্রনের সমান ভর কিন্তু বিপরীত তড়িৎ আধানবিশিষ্ট কোন কণা থেকে সৃষ্টি হয়েছে। ১৯৩২ সালে তিনি এই তত্ত্ব প্রকাশ করেন এবং অন্য বিজ্ঞানীরা একে সত্য প্রমাণ করেন। এই তত্ত্বটি পল দিরাক-এর পজিট্রনের অস্তিত্ব সম্পর্কে করা ভবিষ্যদ্বাণীর সত্যতা প্রমাণ করেছে। অ্যান্ডারসন পজিট্রনের অস্তিত্বের প্রথম সরাসরি প্রমাণ পন থোরিয়াম কার্বাইড কর্তৃক প্রস্তুতকৃত গামা রশ্মিকে অন্য পদার্থের মধ্যে নিক্ষেপ করার মাধ্যমে। এর ফলে প্রকৃতপক্ষে ইলেকট্রন-পজিট্রন জোড় উৎপন্ন হয়েছিল।

১৯৩৬ সালে অ্যান্ডারসন এবং তার হাতে তৈরি প্রথম স্নাতক ছাত্র সেথ নেডারমেয়ার মিউওন আবিষ্কার করেন। এই অতিপারমানবিক কণাটি ইলেকট্রনের চেয়ে প্রায় ২০৭ গুণ অতিকায়। অ্যান্ডারসন এবং নেডারমেয়ার প্রথমে মনে করেছিলেন যে, পাইয়ন দেখেছেন। হিদেকি ইওকাওয়া তার শক্তিশালী মিথস্ক্রিয়ার সূত্রে পাইয়ন নামক এই কণাটির ভবিষ্যদ্বাণী করেছিলেন। যখন প্রমাণিত চেয়ে তাদের আবিষ্কৃত কণাটি পাইয়ন নয় তখন তাত্ত্বিক পদার্থবিজ্ঞানী আই আই রাবি আশ্চার্যান্বিত হয়েছিলেন এই ভেবে যে, এই অপ্রত্যাশিত আবিষ্কারটিকে কীভাবে কণা পদার্থবিজ্ঞানের জগতে সঠিকভাবে স্থাপন করা যেতে পারে। মিউয়ন ছিল সে সমস্ত অতিপারমানবিক কণার দীর্ঘ তালিকার প্রথম কণা যা তাত্ত্বিক পদার্থবিজ্ঞানীদেরকে দুর্ভোগের মধ্যে ফেলে দিয়েছিল। এজন্যই উইল্‌স ল্যাম্ব বলেছিলেন, তিনি শুনতে পেয়েছেন এই কণার আবিষ্কারককে নোবেল পুরস্কার দেয়া হয়েছে, অথচ বর্তমানে এমন একটি আবিষ্কারের জন্য ১০,০০০ ডলার জরিমানা করা হতো।

কার্ল অ্যান্ডারসন তার কর্মজীবনের পুরোটাই ক্যালটেকে কাটিয়েছেন। দ্বিতীয় বিশ্বযুদ্ধের সময় তিনি রকেট বিজ্ঞান বিষয়ে গবেষণা করেন। ১৯৯১ সালের জানুয়ারি ১১ তারিখে তিনি মৃত্যুবরণ করেন। লস অ্যাঞ্জেল্‌স-এর ফরেস্ট লন মেমোরিয়াল পার্কে তাকে সমাধিস্থ করা হয়েছে।

নির্বাচিত গবেষণাপত্র 
 C.D. Anderson, "The Positive Electron", Phys. Rev. 43, 491 (1933)

তথ্যসূত্র

বহিঃসংযোগ 
 
 Annotated bibliography for Carl David Anderson from the Alsos Digital Library for Nuclear Issues
 

১৯০৫-এ জন্ম
১৯৯১-এ মৃত্যু
মার্কিন পদার্থবিজ্ঞানী
নোবেল বিজয়ী পদার্থবিজ্ঞানী
কণা পদার্থবিজ্ঞানী
এলিয়ট ক্রেসন পদক বিজয়ী
সুয়েডীয় বংশোদ্ভূত মার্কিন ব্যক্তি
আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
ক্যালিফোর্নিয়া ইনস্টিটিউট অব টেকনোলজির শিক্ষক
ক্যালিফোর্নিয়া ইনস্টিটিউট অব টেকনোলজির প্রাক্তন শিক্ষার্থী
২০শ শতাব্দীর মার্কিন পদার্থবিজ্ঞানী
মার্কিন নোবেল বিজয়ী
হলিউড হিলসের ফরেস্ট লন মেমোরিয়াল পার্কে সমাহিত
পরীক্ষণমূলক পদার্থবিজ্ঞানী
আমেরিকান ফিজিক্যাল সোসাইটির বিশিষ্ট সভ্য
ক্যালিফোর্নিয়ার বিজ্ঞানী
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
মার্কিন ফিলোসফিক্যাল সোসাইটির সদস্য
লরেন্স বার্কলি ন্যাশনাল ল্যাবরেটরি

লরেন্স বার্কলি ন্যশনাল ল্যাবরেটরি (এলবিএনএল) মার্কিন যুক্তরাষ্ট্রের শক্তি বিভাগের অধীনে পরিচালিত একটি জাতীয় গবেষণাগার। এতে মূলত এখনও নির্দিষ্ট শ্রেণিবিভাগে বিভক্ত করা যায়নি এমন সব বৈজ্ঞানিক গবেষণা পরিচালিত হয়। বিজ্ঞানী আর্নস্ট অরল্যান্ডো বার্কলির নামানুসারে এর নামকরণ করা হয়েছে। আগে এটি বার্কলি রেডিয়েশন ল্যাব নামে পরিচিত ছিল এবং এখন একে সংক্ষেপে বার্কলি ল্যাব বলা হয়। এই গবেষণাগারটির পরিচালনা এবং ক্রিয়াশীলতার সার্বিক দায়িত্ব ক্যালিফোর্নিয়া বিশ্ববিদালয়ের উপর নাস্ত। যুক্তরাষ্টের শক্তি বিভাগের জাতীয় গবেষণাগারগুলোর মধ্যে এটি প্রাচীনতম হিসেবে সুখ্যাত।

তথ্যসূত্র

বহিঃসংযোগ 
 LBNL (Official site)
 University of California Office of Laboratory Management 
 The Rad Lab - Ernest Lawrence and the Cyclotron : American Institute of Physics web exhibit
 Lawrence and His Laboratory: A Historian's View of the Lawrence Years  by J. L. Heilbron, Robert W. Seidel, and Bruce R. Wheaton.
 A Century of Physics at Berkeley: Seedtime for "Big Science", 1930-1950 

নিউক্লীয় গবেষণা কেন্দ্র
ম্যানহাটন প্রকল্প
যুক্তরাষ্ট্রের জাতীয় গবেষণাগার
ক্যালিফোর্নিয়া বিশ্ববিদ্যালয়
ক্যালিফোর্নিয়ার পরীক্ষাগার
পারমাণবিক গবেষণা ইনস্টিটিউট